Vere Bird

Vere Cornwall Bird (Saint John's, 1909ko azaroaren 9a – ibidem, 1999ko ekainaren 28a) antiguar sindikalista eta politikaria izan zen. Antigua eta Barbudako lehendabiziko lehen ministroa izan zen 1981etik 1994ra.

Bi urtez salbazio-armadako ofiziala izan zen, 1941etik 1943ra. 1943an sindikatuen presidente bihurtu zen. Antiguako Alderdi Laborista sortu zuen eta 1945ean legealdi kolonialeko kide aukeratu zuten. 1960an ministro buru izendatu zuten, eta 1967an Antigua autonomiaz jabetu zenean, Bird premier izendatu zuten. 1981ean, Antigua eta Bsrbudak independentzia lortu zuen Erresuma Batutik, eta Vere Bird herrialdeko lehendabiziko lehen ministro bihurtu zen. Gobernuaren buru izan zen 1994ra arte, osasun arazoengatik erretiratu zen arte. Lester Bird semeak hartu zuen kargua.

Kategoria:Antigua eta Barbudako politikariak